Alt tyder på, at butikken får navnet Last Stop Shop og bag den står, ifølge SkipperPosten , den driftige nordmand Knut Roar Wiig. For 14 dage siden blev der oprettet et selskab kaldet Last Stop Shop ApS på Dalsagervej i Hirtshals. I direktionen sidder da også, ifølge TV2/Nords oplysninger, netop Knut Roar Wiig. I bestyrelsen sidder, udover Knut Roar Wiig, Roald Helgø, som gør sig inden for mad og detailsalg i Norge. Selskabet har søgt efter en butikschef, men der foreligger ikke oplysninger om, at en sådan skulle være fundet.

Opsummering:
Der er med stor sandsynlighed en grænsebutik på vej i Hirtshals. Bag butikken står et par driftige nordmænd, som nu vil tjene penge på deres landsmænd, inden de med færgen vender hjem til de høje fjelde.